**แนวทางการบริหารจัดการอัตราจ้างผู้ปฏิบัติงานให้ราชการในสถานศึกษา
ปีงบประมาณ พ.ศ. 2567**

**สิ่งที่ส่งมาด้วย**

(ส่งพร้อมหนังสือสำนักงานคณะกรรมการการศึกษาขั้นพื้นฐาน ด่วนที่สุด ที่ ศธ 04009/ว 4107 ลงวันที่ 4 กรกฎาคม 2567)

**แนวทางดำเนินการของสำนักงานเขตพื้นที่การศึกษา**

 ให้สำนักงานเขตพื้นที่การศึกษาแจ้งสถานศึกษาทราบและดำเนินการตามแนวทางบริหารจัดการ
ที่สำนักงานคณะกรรมการการศึกษาขั้นพื้นฐานกำหนดอย่างเคร่งครัด โดยทุกครั้งที่มีอัตราจ้างผู้ปฏิบัติงาน
ให้ราชการในสถานศึกษาว่างลง ให้สถานศึกษารายงานอัตราจ้างดังกล่าวให้สำนักงานเขตพื้นที่การศึกษาทราบทันที และชะลอการจ้างรายใหม่ จนกว่าจะได้รับแจ้งจัดสรรอัตราจากสำนักงานเขตพื้นที่การศึกษา โดยให้สำนักงาน
เขตพื้นที่การศึกษาดำเนินการ ในกรณีดังต่อไปนี้

**กรณีที่ 1 อัตราจ้างผู้ปฏิบัติงานให้ราชการในสถานศึกษาที่เลิก หรือโอนไปองค์กรปกครองส่วนท้องถิ่น** เมื่อว่างลงต้องรายงานส่งคืนสำนักงานคณะกรรมการการศึกษาขั้นพื้นฐาน ห้ามนำไปใช้ทุกกรณี โดยให้ดำเนินการ ดังนี้

 1. เมื่อได้รับแจ้งอัตราว่างจากสถานศึกษาแล้ว ให้สำนักงานเขตพื้นที่การศึกษารายงานส่งคืนอัตราว่างให้สำนักงานคณะกรรมการการศึกษาขั้นพื้นฐานทันที ตามแบบรายงานส่งคืนอัตราว่างผู้ปฏิบัติงานให้ราชการ ปีงบประมาณ พ.ศ. 2567 พร้อมส่งไฟล์ทางไปรษณีย์อิเล็กทรอนิกส์

employee5638@gmail.com

 2. ห้ามไม่ให้สำนักงานเขตพื้นที่การศึกษาจัดสรรอัตราว่างดังกล่าวแก่สถานศึกษาจนกว่าจะได้รับแจ้งจัดสรรอัตราจากสำนักงานคณะกรรมการการศึกษาขั้นพื้นฐาน

 3. หากเป็นอัตราจ้างผู้ปฏิบัติงานให้ราชการที่มีคนครองให้เกลี่ยไปให้สถานศึกษาในสังกัดที่ไม่มี
อัตราจ้างตำแหน่งนั้น ๆ

**กรณีที่ 2 อัตราจ้างผู้ปฏิบัติงานให้ราชการเมื่อว่างลงให้จ้างอัตราจ้างผู้ปฏิบัติงานให้ราชการรายใหม่ทดแทนได้** โดยรายงานให้สำนักงานคณะกรรมการการศึกษาขั้นพื้นฐานทราบในคราวแรกที่อัตราว่างลง ประกอบด้วย

| **ที่** | **ตำแหน่ง** |
| --- | --- |
| 1 | ตำแหน่งครูรายเดือนแก้ปัญหาสถานศึกษาขาดแคลนครูขั้นวิกฤต**ทุกอัตรา**  |
| 2 | ตำแหน่งครูดูแลนักเรียนประจำพักนอน  |
| 3 | ตำแหน่งเจ้าหน้าที่ประจำห้องปฏิบัติการวิทยาศาสตร์ (Lab boy)  |
| 4 | ตำแหน่งนักการภารโรง  |
| 5 | ตำแหน่งธุรการโรงเรียน อัตราละ 15,000 บาท  |
| 6 | ตำแหน่งธุรการโรงเรียน อัตราละ 9,000 บาท  |

/ 1. เมื่อสำนัก...

 1. เมื่อสำนักงานเขตพื้นที่การศึกษาได้รับรายงานอัตราว่างจากสถานศึกษา

 1.1 กรณีเป็นอัตราจ้างผู้ปฏิบัติงานให้ราชการที่สำนักงานเขตพื้นที่การศึกษาปรับวิธีการจ้างเป็นวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
และเคยรายงานสำนักงานคณะกรรมการการศึกษาขั้นพื้นฐานทราบแล้ว หรือเป็นอัตราจ้างผู้ปฏิบัติงานให้ราชการ ตำแหน่งธุรการโรงเรียน อัตราละ 9,000 บาท ให้สำนักงานเขตพื้นที่การศึกษาพิจารณาจัดสรรอัตราว่างแก่สถานศึกษาตามความขาดแคลน จำเป็น และเหมาะสมได้ทันที โดยไม่ต้องรายงานไปสำนักงานคณะกรรมการการศึกษาขั้นพื้นฐาน

 1.2 กรณีเป็นอัตราจ้างผู้ปฏิบัติงานให้ราชการที่สำนักงานเขตพื้นที่การศึกษายังไม่ได้ปรับวิธีการจ้างเป็นวิธีการจ้างเหมาบริการฯ หากเป็นอัตราที่ว่างลงในคราวแรก ให้สำนักงานเขตพื้นที่การศึกษาปรับวิธีการจ้างอัตราดังกล่าวเป็นวิธีการจ้างเหมาบริการฯ พร้อมรายงานสำนักงานคณะกรรมการการศึกษาขั้นพื้นฐานทราบทันที ตามแบบรายงานอัตราว่างผู้ปฏิบัติงานให้ราชการที่ปรับวิธีการจ้างใหม่ ปีงบประมาณ พ.ศ. 2567 พร้อมส่งไฟล์ทางไปรษณีย์อิเล็กทรอนิกส์ employee5638@gmail.com เพื่อเป็นข้อมูลประกอบการจัดสรรอัตราและงบประมาณในคราวต่อไป และให้สำนักงานเขตพื้นที่การศึกษาพิจารณาจัดสรรอัตราว่างแก่สถานศึกษา
ตามความขาดแคลน จำเป็น และเหมาะสมได้ทันที โดยไม่ต้องรอสำนักงานคณะกรรมการการศึกษาขั้นพื้นฐานแจ้งจัดสรรอัตรา

 2. ให้สำนักงานเขตพื้นที่การศึกษาแจ้งสถานศึกษาที่ได้รับจัดสรรอัตราว่างดำเนินการสรรหาผู้ปฏิบัติงานให้ราชการรายใหม่ทดแทน ในตำแหน่งและอัตราค่าจ้างเดิม โดยปรับวิธีการจ้างเป็นวิธีการ
จ้างเหมาบริการฯ

 3. อัตราว่างที่สำนักงานเขตพื้นที่การศึกษารายงานสำนักงานคณะกรรมการการศึกษาขั้นพื้นฐาน
ตามข้อ 1.2 แล้ว หากอัตราดังกล่าวว่างลงในคราวต่อไป สำนักงานเขตพื้นที่การศึกษาสามารถดำเนินการตามข้อ 1.1 และ ข้อ 2 ได้อย่างต่อเนื่อง โดยไม่ต้องรายงานสำนักงานคณะกรรมการการศึกษาขั้นพื้นฐาน

 4. สำหรับอัตราจ้างตำแหน่งธุรการโรงเรียนที่สำนักงานเขตพื้นที่การศึกษาจัดสรรให้สถานศึกษามากกว่า 1 แห่ง ให้สำนักงานเขตพื้นที่การศึกษากำหนดด้วยว่า จะให้สถานศึกษาใดเป็นผู้ดำเนินการจ้าง
โดยให้ผู้ดำเนินการจ้างกำหนดหน้าที่ความรับผิดชอบให้ครอบคลุมตามภาระงานของสถานศึกษา
ตามที่สำนักงานเขตพื้นที่การศึกษาจัดสรรอัตรา

**แนวทางดำเนินการของสถานศึกษา**

 **1.** **การดำเนินการสำหรับอัตราจ้างผู้ปฏิบัติงานให้ราชการที่ว่างลง**

 1.1 เมื่อมีอัตราจ้างผู้ปฏิบัติงานให้ราชการว่างลงในสถานศึกษาทุกครั้ง ทุกตำแหน่ง ให้สถานศึกษารายงานอัตราว่างให้สำนักงานเขตพื้นที่การศึกษาทราบทันที และชะลอการจ้างรายใหม่จนกว่าจะได้รับแจ้งจัดสรรอัตราจากสำนักงานเขตพื้นที่การศึกษา

 1.2 เมื่อได้รับแจ้งจัดสรรอัตราว่างจากสำนักงานเขตพื้นที่การศึกษาแล้ว ให้สถานศึกษาที่ได้รับจัดสรรอัตราว่างดำเนินการสรรหาผู้ปฏิบัติงานให้ราชการรายใหม่ทดแทน ในตำแหน่งและอัตราค่าจ้างเดิม
โดยปรับวิธีการจ้างเป็นวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

/ 2. การดำเนิน...

 **2. การดำเนินการจ้างอัตราจ้างผู้ปฏิบัติงานให้ราชการรายใหม่ทดแทนอัตราว่าง**

 ให้สถานศึกษาดำเนินการสรรหาอัตราจ้างผู้ปฏิบัติงานให้ราชการรายใหม่ทดแทนอัตราว่าง
ตามจำนวนตำแหน่งที่ได้รับจัดสรร และตามข้อกำหนดแนวทางการจ้างในแต่ละตำแหน่ง ดังนี้

 2.1 ตำแหน่งครูรายเดือนแก้ปัญหาสถานศึกษาขาดแคลนครูขั้นวิกฤต อัตราละ 15,000 บาท

 2.1.1 คุณสมบัติ : มีคุณวุฒิไม่ต่ำกว่าปริญญาตรีทางการศึกษาหรือทางอื่นที่ ก.ค.ศ. กำหนดเป็นคุณสมบัติเฉพาะสำหรับตำแหน่งครูผู้ช่วย และมีใบอนุญาตประกอบวิชาชีพครูหรือหลักฐานที่ใช้แสดง
ในการประกอบวิชาชีพครูตามที่คุรุสภาออกให้เพื่อปฏิบัติหน้าที่สอน เว้นแต่สาขาขาดแคลนที่ได้รับการยกเว้นจากคุรุสภา

 2.1.2 ผู้รับมอบอำนาจการจ้าง : ผู้อำนวยการสถานศึกษา

 2.1.3 ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

 2.1.4 ระยะเวลาการจ้าง : ตั้งแต่วันที่ดำเนินการจ้าง - เดือนกันยายน 2567

 2.1.5 งบประมาณที่ใช้ในการจ้าง : ตามที่สำนักงานคณะกรรมการการศึกษาขั้นพื้นฐานจัดสรร

 2.1.6 สถานศึกษาที่จ้าง/จำนวนอัตราที่จ้าง : ตามที่สำนักงานเขตพื้นที่การศึกษาจัดสรร

 2.2 ตำแหน่งครูดูแลนักเรียนประจำพักนอน อัตราละ 9,000 บาท

 2.2.1 คุณสมบัติ : มีคุณวุฒิไม่ต่ำกว่าระดับมัธยมศึกษาตอนต้น (ม.3) หรือเทียบเท่าขึ้นไป

 2.2.2 ผู้รับมอบอำนาจการจ้าง : ผู้อำนวยการสถานศึกษา

 2.2.3 ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

 2.2.4 ระยะเวลาการจ้าง : ตั้งแต่วันที่ดำเนินการจ้าง – เดือนกันยายน 2567

 2.2.5 งบประมาณที่ใช้ในการจ้าง : ตามที่สำนักงานคณะกรรมการการศึกษาขั้นพื้นฐานจัดสรร

 2.2.6 สถานศึกษาที่จ้าง/จำนวนอัตราที่จ้าง : ตามที่สำนักงานเขตพื้นที่การศึกษาจัดสรร

 2.3 ตำแหน่งเจ้าหน้าที่ประจำห้องปฏิบัติการวิทยาศาสตร์ (Lab boy) อัตราละ 15,000 บาท

 2.3.1 คุณสมบัติ : มีคุณวุฒิไม่ต่ำกว่าอนุปริญญาหรือเทียบเท่าทางด้านวิทยาศาสตร์ และสามารถปฏิบัติงานในห้องปฏิบัติการวิทยาศาสตร์ได้

 2.3.2 ผู้รับมอบอำนาจการจ้าง : ผู้อำนวยการสถานศึกษา

 2.3.3 ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

 2.3.4 ระยะเวลาการจ้าง : ตั้งแต่วันที่ดำเนินการจ้าง – เดือนกันยายน 2567

 2.3.5 งบประมาณที่ใช้ในการจ้าง : ตามที่สำนักงานคณะกรรมการการศึกษาขั้นพื้นฐานจัดสรร

 2.3.6 สถานศึกษาที่จ้าง/จำนวนอัตราที่จ้าง : ตามที่สำนักงานเขตพื้นที่การศึกษาจัดสรร

 2.4 ตำแหน่งนักการภารโรง อัตราละ 9,000 บาท

 2.4.1 คุณสมบัติ : จบการศึกษาภาคบังคับและให้เป็นไปตามประกาศของสถานศึกษา

 2.4.2 ผู้รับมอบอำนาจการจ้าง : ผู้อำนวยการสถานศึกษา

 2.4.3 ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

 2.4.4 ระยะเวลาการจ้าง : ตั้งแต่วันที่ดำเนินการจ้าง – เดือนกันยายน 2567

 2.4.5 งบประมาณที่ใช้ในการจ้าง : ตามที่สำนักงานคณะกรรมการการศึกษาขั้นพื้นฐานจัดสรร

 2.4.6 สถานศึกษาที่จ้าง/จำนวนอัตราที่จ้าง : ตามที่สำนักงานเขตพื้นที่การศึกษาจัดสรร

/ 2.5 ตำแหน่ง...

 **2.5 ตำแหน่งธุรการโรงเรียน อัตราละ 15,000 บาท**

 2.5.1 คุณสมบัติ : มีคุณวุฒิไม่ต่ำกว่าระดับปริญญาตรีหรือเทียบเท่า **และหากมีประสบการณ์ทำงานในด้านงานธุรการจะได้รับการพิจารณาเป็นกรณีพิเศษ**

 2.5.2 ผู้รับมอบอำนาจการจ้าง : ผู้อำนวยการสถานศึกษา

 2.5.3 ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

 2.5.4 ระยะเวลาการจ้าง : ตั้งแต่วันที่ดำเนินการจ้าง – เดือนกันยายน 2567

 2.5.5 งบประมาณที่ใช้ในการจ้าง : ตามที่สำนักงานคณะกรรมการการศึกษาขั้นพื้นฐานจัดสรร

 2.5.6 สถานศึกษาที่จ้าง/จำนวนอัตราที่จ้าง : ตามที่สำนักงานเขตพื้นที่การศึกษาจัดสรร

 2.6 ตำแหน่งธุรการโรงเรียน อัตราละ 9,000 บาท

 2.6.1 คุณสมบัติ : มีคุณวุฒิไม่ต่ำกว่าระดับมัธยมศึกษาตอนปลาย (ม.6) หรือประกาศนียบัตรวิชาชีพ (ปวช.)

 2.6.2 ผู้รับมอบอำนาจการจ้าง : ผู้อำนวยการสถานศึกษา

 2.6.3 ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

 2.6.4 ระยะเวลาการจ้าง : ตั้งแต่วันที่ดำเนินการจ้าง – เดือนกันยายน 2567

 2.6.5 งบประมาณที่ใช้ในการจ้าง : ตามที่สำนักงานคณะกรรมการการศึกษาขั้นพื้นฐานจัดสรร

 2.6.6 สถานศึกษาที่จ้าง/จำนวนอัตราที่จ้าง : ตามที่สำนักงานเขตพื้นที่การศึกษาจัดสรร